বরানগর মঠ
বরানগর মঠ বা রামকৃষ্ণ মঠ, বরানগর হল রামকৃষ্ণ মিশনের অধীনস্থ প্রথম মঠ। এটি ১৮৮৬ সালের সেপ্টেম্বর মাসে স্থাপিত হয়। রামকৃষ্ণ পরমহংসের মৃত্যুর পর তাঁর গৃহস্থ শিষ্যেরা অর্থসাহায্য বন্ধ করে দিলে স্বামী বিবেকানন্দ (সেই সময় নরেন্দ্রনাথ দত্ত নামে পরিচিত) ও রামকৃষ্ণের অন্যান্য শিষ্যেরা বরানগরে একটি ভাঙা বাড়িতে মঠ স্থাপন করেন। ১৮৯৭ সালে বাড়িটি ভেঙে পড়েছিল। ১৯৭৩ সালে বরানগর মঠ সংরক্ষণ সমিতি গঠিত হয়। এই সমিতির পক্ষ থেকে জায়গাটি সংরক্ষণ করার চেষ্টা শুরু হয়। ২০০১ সালে মঠের জমি বেলুড় মঠের হাতে তুলে দেওয়া হয়। তারপরই এখানে মিশনের শাখাকেন্দ্র স্থাপিত হয়। সমগ্র এলাকার পুনর্গঠন ও উন্নয়নের কাজ এখনও চলছে।
মাহেশের রথযাত্রা, শ্রীরামপুর
পরবর্তীকালে ১৭৫৫-এ কলকাতার নয়নচাঁদ মল্লিক মাহেশে জগন্নাথ দেবের মন্দির তৈরি করেছিলেন যা আজও রয়েছে। বর্তমান রথটি প্রায় ১২৯ বছরের পুরনো। সে যুগে ২০ হাজার টাকা ব্যয়ে শ্যামবাজারের বসু পরিবারের সদস্য হুগলির দেওয়ান কৃষ্ণচন্দ্র বসু রথটি তৈরি করিয়ে দিয়েছিলেন। রথটিতে রয়েছে মোট ১২টি লোহার চাকা এবং দু'টি তামার ঘোড়া। ইতিহাস বলে সাধক ধ্রুবানন্দ ব্রহ্মচারী স্বপ্ন পেয়ে গঙ্গায় ভেসে আসা নিমকাঠ দিয়ে দারুমূর্তি তৈরি করেন। প্রতি বছর রথের আগে বিগ্রহের অঙ্গরাগ হয়ে থাকে। রথের দিন জিটি রোড দিয়েই রথ টানা হয়। এই রথযাত্রাকে কেন্দ্র করে আজও বসে মেলা। বিশেষ উল্লেখযোগ্য, বঙ্কিমচন্দ্র চট্টোপাধ্যায়-এর 'রাধারানি' উপন্যাসের প্রেক্ষাপট ছিল এই মাহেশের রথযাত্রা।
শ্রীরামপুরের জিটি রোড, ধরে ভায়া মাহেশফাঁড়ি, বোসপাড়া বাজার, মাসিরবাড়ি